Tirsdag den 14. februar 2012

Tekniske krav til kreditoverførsler og direkte debiteringer i euro ***I

P7_TA(2012)0037

Europa-Parlamentets lovgivningsmæssige beslutning af 14. februar 2012 om forslag til Europa-Parlamentets og Rådets forordning om tekniske krav til kreditoverførsler og direkte debiteringer i euro og om ændring af forordning (EF) nr. 924/2009 (COM(2010)0775 - C7-0434/2010 - 2010/0373(COD))

2013/C 249 E/25

(Almindelig lovgivningsprocedure: førstebehandling)

Europa-Parlamentet,

(1) EUT C 155 af 25.5.2011, s. 1.

(2) EUT C 218 af 23.7.2011, s. 74.

Tirsdag den 14. februar 2012

Bilag til den lovgivningsmæssige beslutning

Kommissionens erklæring om styringen af SEPA

For at opnå en gnidningsløs migration til SEPA og sikre, at det videre SEPA-projekt kan udnytte sit potentiale fuldt ud, er det afgørende, at alle interessenterne og især brugerne, herunder forbrugerne, inddrages i et snævert samarbejde og får adgang til at spille en fuldgyldig rolle. Selv om der med den nylige oprettelse af SEPA-Rådet er sket en væsentlig forbedring af styringen af SEPA-projektet, har SEPA-migrationen til dato hovedsagelig været styret af udbudssiden og navnlig af europæiske banker inden for rammerne af Det Europæiske Betalingsråd (EPC). Kommissionen vil derfor i forbindelse med sin gennemgang af SEPA-Rådets funktionsmåde i 2012 se nærmere på styringen af SEPA-projektet som helhed og især overveje, hvordan man kan tage bedre hensyn til forbrugerne, små og mellemstore virksomheder, detailhandlere og andre brugerinteresser. Kommissionen vil som led i sin gennemgang bl.a. undersøge sammensætningen af EPC, samspillet mellem EPC og en overordnet styringsstruktur, såsom ØPA-Rådet, og den overordnede strukturs rolle. Hvis Kommissionens vurdering bekræfter behovet for yderligere initiativer med henblik på at forbedre SEPA-styringen, vil den overveje at fremsætte forslag.

Kommissionens erklæring om en revision af betalingstjenestedirektivet

Kommissionen erkender fuldt ud, at det for at opnå en bred offentlig opbakning til SEPA er afgørende, at betalerne er sikret en høj grad af beskyttelse, navnlig i forbindelse med direkte debiteringer. Kommissionen bemærker, at mange forbrugere i dag er omfattet af en uindskrænket ret til tilbagebetaling inden for deres respektive nationale ordninger for direkte debitering. Den bemærker også, at den eneste eksisterende paneuropæiske direkte debiteringsordning for forbrugere giver uindskrænket ret til tilbagebetaling for autoriserede betalinger i en periode på otte uger. Denne tilbagebetalingsret er mere vidtgående end det minimum, der kræves i henhold til betalingstjenestedirektivet (direktiv 2007/64/EF). I lyset af nødvendigheden af at sikre et højt niveau af forbrugerbeskyttelse og under hensyntagen til den fremherskende markedssituation i EU og det ønske, Europa-Parlamentet har givet udtryk for under den politiske debat om SEPA om en forbedring af tilbagebetalingsretten, vil Kommissionen som led i den rapport, den skal udarbejde i medfør af artikel 87 i det nævnte direktiv, foretage en gennemgang af de eksisterende tilbagebetalingsrettigheder i forbindelse med direkte debiteringer i EU. Kommissionen vil senest den 1. november 2012 fremlægge den pågældende rapport for Europa-Parlamentet, Rådet, Det Europæiske Økonomiske og Sociale Udvalg og Den Europæiske Centralbank. Såfremt Kommissionens rapport i medfør af artikel 87 i betalingstjenestedirektivet bekræfter behovet for en revision af samme direktiv, navnlig med hensyn til kriterierne for tilbagebetalingsrettigheder, vil den overveje at fremsætte forslag.

Kommissionens erklæring om delegerede retsakter

Kommissionen er af den opfattelse, at artikel 290 i TEUF skal fortolkes således, at den har frie hænder, når den udarbejder og vedtager delegerede retsakter. Den standardbetragtning vedrørende ekspertbistand, der er nedfældet i den fælles aftale (Common Understanding) mellem de tre institutioner, afspejler denne fortolkning. Kommissionen skal derfor beklage, at betragtning 22 i forordningen afviger fra den fælles aftale.